ธปท.สรุปน้ำท่วมใต้เสียหาย 35,375ลบ.
ธปท.สำนักงานภาคใต้ ประเมินความเสียหายน้ำท่วม 12จังหวัด 35,375 ล้านทำสูญรายได้ 14,190 ล้าน สินค้าเกษตรราคายาง ปาล์มน้ำมันขยับตัวพุ่ง&nbsp;&nbsp;
21 ธ.ค. 2553

ธปท.สำนักงานภาคใต้ ประเมินความเสียหายน้ำท่วม 12จังหวัด 35,375 ล้านทำสูญรายได้ 14,190 ล้าน สินค้าเกษตรราคายาง ปาล์มน้ำมันขยับตัวพุ่ง   
นายประณีต โชติกีรติเวช ผู้อำนวยการอาวุโส ธนาคารแห่งประเทศไทย (ธปท.) สำนักงานภาคใต้ เปิดเผยว่า ธปท.สำนักงานภาคใต้ ได้ประเมินผลกระทบจากน้ำท่วมในพื้นที่ภาคใต้ ครอบคลุม 12 จังหวัด ที่ได้รับผลกระทบอย่างรุนแรง 8 จังหวัด  ซึ่งส่วนใหญ่จังหวัดที่อยู่ฝั่งอ่าวไทย จ.ชุมพร สุราษฏร์ธานี นครศรีธรรมราช สงขลา พัทลุง ปัตตานี ตรัง จ.นราธิวาส ทำให้เศรษฐกิจชะลอตัว 
“เมื่อประเมินภาพรวมความเสียหาย ประมาณ 35,375 ล้านบาท เป็นความสูญเสียรายได้ 14,190 ล้านบาท ในภาคเกษตร 8,400 ล้านบาท อุตสาหกรรม 400 ล้านบาท การค้า 3,910 ล้านบาท การท่องเที่ยว 1,480 ล้านบาท และเสียหายด้านทรัพย์สิน 21,185 ล้านบาท” นายประณีต กล่าวและว่า จากอุทกภัย ทำให้สินค้าเกษตรเสียหาย ราคาสินค้าเกษตรจะปรับตัวสูงขึ้น ราคายางแผ่นดิบ 129.67 บาท / กก. ปาล์มน้ำมัน 7.38 บาท / กก.
นายวสันต์  กู้เกียรติกูล  เกษตรจังหวัดพัทลุง เปิดเผยว่า  พัทลุงเงินได้หายไปจากระบบ ประมาณ 3,600 ล้านบาท / ปี  จากยางพาราที่ได้รับความเสียหายเกือบ 60,0000  ไร่  จากประมาณ 700,000 ไร่  และเป็นเวลาระยะ จำนวน 7  ปี